„Domul de căldură” sub care fierbe SUA a adus temperaturi record de 50 de grade Celsius
„Domul de căldură” este un sistem masiv de presiune ridicată care stagnează deasupra sud-vestului Statelor Unite ale Americii. Acesta a dus la creșterea temperaturilor cu mult peste 38 de grade Celsius, iar milioane de americani urmează să fie din ce în ce mai afectați de caniculă în următoarele zile. În California au fost înregistrate temperaturi record de 50 de grade Celsius.